open-index/open-wikipedia-markdown huggingface dataset:
பௌது

**பௌது** (*Boudh*), இந்தியாவின் ஒடிசா மாநிலத்தின் நடுப்பகுதியில் அமைந்த பௌது மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். மகாநதி ஆற்றின் கரையில் அமைந்த பௌது நகரம், மாநிலத் தலைநகரான புவனேசுவரத்திற்கு வடமேற்கே 224.3 கிகிலோ மீட்டர் தொலைவில் உள்ளது.  இந்நகரம் 31 டிசம்பர் 1947 முடிய பௌது சமஸ்தானத்தின் தலைநகரமாக விளங்கியது.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  17 வார்டுகளும்,   4,559  குடியிருப்புகளும் கொண்ட பௌது நகரத்தின்  மக்கள் தொகை  20,424 ஆகும். அதில் 10,492 ஆண்கள் மற்றும்  9,932  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  10.33 % வீதம் உள்ளனர்.  பாலின விகிதம் 1000 ஆண்களுக்கு 947  பெண்கள் வீதம் உள்ளனர். சராசரி எழுத்தறிவு  86.80 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 26.91 % மற்றும்  2.43 % வீதம்  உள்ளனர். இந்நகரத்தில் இந்து சமயத்தினர் 97.51%, இசுலாமியர் 2.13%, கிறித்தவர்கள் 0.27%,மற்றும் பிற சமயத்தினர்  0.08% வீதம்  உள்ளனர்.
## தொடருந்து நிலையம்
பௌத் மற்றும் ஜர்முண்டா இடையே புதிதாக இருப்புப்பாதை மற்றும் 3 நடைமேடைகள் கொண்ட தொடருந்து நிலையம் அமைக்கும் பணி நவம்பர் 2024ல் முடிவுற்றது.2025ஆம் ஆண்டிலிருந்து பௌது தொடருந்து நிலையம் செயல்பாட்டிற்கு வரும் என எதிர்பார்க்கப்படுகிறது.

## மேற்கோள்கள்

பகுப்பு:பௌது மாவட்டம்
பகுப்பு:ஒரிசா மாநிலத்திலுள்ள ஊர்களும் நகரங்களும்
ஜகத்சிங்பூர்

**ஜெகத்சிங்பூர்** (*Jagatsinghpur*), இந்தியாவின் ஒடிசா மாநிலத்தின் ஜகத்சிங்பூர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். மாநிலத் தலைநகரானபுவனேசுவரத்திற்கு கிழக்கே 59.3 கிலோ மீட்டர் தொலைவில் இந்நகரம் உள்ளது. இதனருகே அமைந்த பெரிய நகரமான கட்டக் 50 கிலோ மீட்டர் தொலைவில் உள்ளது.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  21 வார்டுகளும்,  7,010  குடியிருப்புகளும் கொண்ட  ஜெகத்சிங்பூர் நகரத்தின்  மக்கள் தொகை  33,631  ஆகும். அதில் 17,239 ஆண்கள் மற்றும் 16,392   பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 8.50 % வீதம் உள்ளனர்.  பாலின விகிதம் 1000 ஆண்களுக்கு 951  பெண்கள் வீதம் உள்ளனர். சராசரி எழுத்தறிவு  89.32 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 20.17 % மற்றும் 1.09 %  வீதம்  உள்ளனர். இந்நகரத்தில் இந்து சமயத்தினர் 87.11%, இசுலாமியர் 12.50% மற்றும் பிற சமயத்தினர் 0.12 % வீதம்  உள்ளனர்.
## போக்குவரத்து
ஜெகத்சிங்பூருக்கு வடகிழக்கே 12.5 கிலோ மீட்டர் தொலைவில் உள்ள கோரக்நாத் எனும் ஊரில் தொடருந்து நிலையம் உள்ளது.   
## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:ஜகத்சிம்மபூர் மாவட்டம்
லூசிஃபர்

***லூசிஃபர்*** என்பது பிருத்விராஜ் சுகுமாரன் இயக்கி 2019-ஆம்  ஆண்டு வெளிவந்த மலையாள மொழி அரசியல் அதிரடித் திரைப்படமாகும். இது இவர் இயக்குநராக அறிமுகமான முதல் படம். இப்படத்தின் கதையை முரளி கோபி எழுதியுள்ளார். இது மூன்று பாகங்களாகத் திட்டமிடப்பட்ட திரைப்பட வரிசையில் முதல் படம் ஆகும்.  இதன் அடுத்த பாகமாக எல்2: எம்புரான் வெளியாகியுள்ளது. இப்படத்தை ஆஷிர்வாத் சினிமாஸ் மூலம் ஆண்டனி பெரும்பாவூர் தயாரித்துள்ளார். மோகன்லால் முதன்மைப் பாத்திரத்தில் நடிக்க பிருத்விராஜ், மஞ்சு வாரியர், டோவினோ தாமஸ், விவேக் ஓபராய், இந்திரஜித் சுகுமாரன், சாய் குமார், பைஜு சந்தோஷ், கலாபவன் ஷாஜோன், சனியா அய்யப்பன், நைலா உஷா, சச்சின் கெடேகர், ஃபாசில் ஆகியோர் நடித்துள்ளனர். தீபக் தேவ் இசையமைத்த இந்தப் படத்திற்கு சுஜித் வாசுதேவ் ஒளிப்பதிவு செய்ய, சம்ஜித் முகமது தொகுப்புப் பணியைக் கவனித்துக் கொண்டார்.

*லூசிஃபர்* 28 மார்ச் 2019 அன்று உலகெங்கிலும் உள்ள திரையரங்குகளில் வெளியிடப்பட்டது. இது இந்தி, தமிழ், தெலுங்கு மொழிகளிலும் மொழிமாற்றம் செய்யப்பட்டு வெளியிடப்பட்டது. இந்தப் படம் ஒரு மலையாளப் படத்திற்கான பல வரவுச் சாதனைகளை முறியடித்தது. நான்கு நாட்களில் ₹50 கோடியும் எட்டு நாட்களில் ₹100 கோடியும் தாண்டியது. இந்தங் சாதனைகள் அனைத்தையும் மிக விரைவாக எட்டிய மலையாளப் படமாக மாறியது.  *லூசிஃபர்* 200 கோடி ரூபாய்க்கு மேல் ஈட்டிய முதல் மலையாளப் படம் ஆகும். அண்மைய நிலவரப்படி, இப்படம் அதிக வருவாய் ஈட்டிய மலையாளப் படங்கள் வரிசையில் ஆறாவது இடத்தில் உள்ளது. இத்திரைப்படம், தெலுங்கில் *காட்பாதர்* (2022) என்ற பெயரில் மறு ஆக்கம் செய்யப்பட்டது.

## மேற்கோள்கள்

பகுப்பு:இந்திய மலையாளத் திரைப்படங்கள்
விஜயலட்சுமி தேசமனே

**விஜயலட்சுமி தேசமனே** (*Vijayalakshmi Deshamane*)(பிறப்பு 1955) கலபுராகியைச் சேர்ந்த ஓர் இந்தியப் புற்றுநோயியல் அறுவை சிகிச்சை நிபுணர் ஆவார், இவர் 2025-ஆம் ஆண்டில் பத்மசிறீ விருதைப் பெற்றுள்ளார்.

## இளமை
இந்தியாவின் கருநாடகாவின் கலபுராகியில் உள்ள ஒரு சேரியில் மடிகா குடும்பத்தில் பிறந்த எட்டுக் குழந்தைகளில் ஒருவர். இவரின் தந்தை பாபு ராவ் தேசுமேன், ஜவுளி ஆலையான எம். எஸ். கே. ஆலையில் தொழிலாளியாகப் பணிபுரிந்தார். இதே நேரத்தில் இவரின் தாயார் இரத்னம்மா காய்கறிகளை விற்று குடும்ப வாழ்வினை நடத்தி வந்தார். வீடு வீடாகச் சென்று காய்கறிகளை விற்றபின்னர் காசிப்பூர் பகுதியில் தனது கடையை நடத்திவந்தார்.

தேசுமானே தனது ஆரம்பக் கல்வி காசிபுராவில் உள்ள சக்கர்கட்டா பள்ளியில் முடித்தார். இங்கு இவர் ஏழாம் வகுப்பு வரை படித்தார். இதைத் தொடர்ந்து கன்னட மொழியில் கங்காம்பிகா உயர்நிலைப் பள்ளியில் தனது உயர்நிலைக் கல்வி பயின்றார். பின்னர் கே. எம். சி. மருத்துவக் கல்லூரி இளநிலை மருத்துவம் மற்றும் அறுவையியல் முடித்து, 1984-இல் பெல்லாரி மருத்துவக் கல்லூரி மேற்படிப்பினை முடித்தார். தனது முதுகலை படிப்பை முடித்த உடனேயே, இவர் கித்வாய் நினைவு புற்றுநோய் மருத்துவமனையில் வதிவிட மருத்துவராகச் சேர்ந்தார்.

## தொழில்
1994-ஆம் ஆண்டில், தேசுமேனே தனது நிறுவனத்தில் முதல் பெண் பேராசிரியராக ஆனார். பின்னர் கித்வாய் நினைவு புற்றுநோய் நிறுவனத்தில் துறைத் தலைவராகவும் பின்னர் இயக்குநராகவும் பணியாற்றினார். 2016-ஆம் ஆண்டில், மாரடைப்பிலிருந்து மீண்டு வந்தபோது, பஞ்சாப்பின் மொகாலியில் உள்ள தேசிய மருந்து கல்வி மற்றும் ஆராய்ச்சி நிறுவனத்தின் தலைவராக பாஜக தலைவர் அனந்த் குமார் அவரை அணுகினார். தனது புகழ்பெற்ற வாழ்க்கை முழுவதும், இவர் கர்நாடகாவில் ஏராளமான விருதுகளையும் பாராட்டுகளையும் பெற்றார். 2015-ஆம் ஆண்டில் அறுவை சிகிச்சையிலிருந்து ஓய்வு பெற்ற பிறகும், பொது மக்களிடையே மார்பகப் புற்றுநோய் விழிப்புணர்வை ஏற்படுத்துவதன் மூலமும், அனாதைப் பெண்களுக்குத் தன்னிறைவு பெறுவதற்கான அத்தியாவசிய வாழ்க்கைத் திறன்களைக் கொண்ட பெங்களூரில் உள்ள ஒரு தங்குமிடமான அபலசுரமாவின் தலைவராகவும் தேசுமேனே பணியாற்றினார்.

## விருதுகள்

* 1998 - கலாசு விருது.
* 2004 - கருநாடக ராஜ்யோத்சவ விருது.
* 2004 - இராட்டிரிய இரத்தன் விருது.
* 2005 - மகிளா சிரோமணி விருது.
* 2025 - பத்மசிறீ
* 2025 - சுகாதார பணிக்கான இந்து பத்திரிக்கை விருது

## மேற்கோள்கள்

## வெளி இணைப்புகள்

* 

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:குல்பர்கா மாவட்ட மக்கள்
பகுப்பு:வாழும் மக்கள்
பகுப்பு:இந்தியப் புற்றுநோயியலாளர்கள்
பகுப்பு:1955 பிறப்புகள்
தி இந்தியன் லேடீஸ் மேகசின்

**தி இந்தியன் லேடீஸ் மேகசின் (1901–1938)** (*The Indian Ladies' Magazine*) என்பது இந்தியாவில் பெண் ஒருவரால் தொடங்கப்பட்டு, நடத்தப்பட்ட முதல் ஆங்கில பெண்கள் பத்திரிகை ஆகும். இதன் நிறுவன ஆசிரியர் கமலா சத்தியநாதன் ஆவார்.

## தொடக்கமும் செயல்பாடுகளும்
கமலா சத்தியநாதன் 1901ஆம் ஆண்டு ‘தி இந்தயன் லேடீஸ் மேகஸின்’ பத்திரிக்கையைத் தொடங்கினார். இந்தப் பத்திரிக்கையை தொடங்கி நடத்துவதற்கு உந்துதலாக இருந்தவர் கமலாவின் கணவர் சாமுவல் சத்தியநாதன் ஆவார். இந்தப் பத்திரிக்கை சென்னை சாந்தோமிலிருந்து அச்சேறியது. ஒவ்வொரு மாதமும் 12ஆம் தேதி இந்த இதழ் வெளிவந்தது..

இந்தப் பத்திரிகை பெண்களுக்கான உரிமைகள் மற்றும் சீர்திருத்தங்கள் குறித்தக் கருத்துக்களைப் பதிவு செய்தது. ஒவ்வொரு இதழின் முதல் பக்கமும் ஆங்கிலப் பாடலுடன் தொங்குகிறது. இதனைத் தொடர்ந்து கதைகள், கட்டுரைகள், ஓவியங்கள், சாதனை பெண்களின் படங்களும் குழந்தைகளுக்கான பக்கங்களும் இடம்பெற்றுள்ளன. இறுதிப் பக்கத்தில் சமையல் குறிப்புகளும் தையல் குறிப்புகளும் இடம்பெற்றன. பெண் கல்வி குறித்து சிறந்த கட்டுரை அனுப்பும் வாசகர்களுக்குப் பரிசுத் தொகை போன்ற போட்டி அறிவிப்புகளும் இறுதிப் பக்கத்தில் இடம் பெற்றிருந்தன.    
thumb|பத்திரிகையின் பக்கங்கள்
1919ஆம் ஆண்டு கமலா தனது குழந்தைகளின் கல்விக்காக இங்கிலாந்து சென்றார். பத்திரிக்கையின் பொறுப்பை அவரின் சகோதரியான என்சுமேனிடம் ஒப்படைத்தார். ஆனால் பத்திரிகை சரியாக இயங்காமல் இடையில் நிறுத்தப்பட்டது. இந்தியா திரும்பிய கமலா, 1927ஆம் ஆண்டு தனது பத்திரிகையை தொடர்ந்து நடத்தினார். இம்முறை, கமலா தன் மகள் பத்மினியை துணை ஆசிரியராக நியமித்தார். 1927 முதல் 1938 வரை வெளிவந்த இந்தியன் லேடீஸ் மேகசின் இதழ், அடிப்படை நோக்கம் மாறாமல் தொடர்ந்தது.

## பெண்களின் பங்களிப்பு
அரசியல் ஆர்வலரும் கவிஞருமாகிய சரோஜினி நாயுடு, எழுத்தாளரும் கல்வியாளருமான பேகம் ரொக்கையா, இந்தியாவின் முதல் பெண் வழக்கறிஞர் கார்னேலியா சோராப்ஜி, அன்னி பெசண்ட், பெண்ணியவாதியும் கல்வியாளருமான பண்டித இராமாபாய், மோனா என்சுமேன் என இந்தியாவின் பல பெண் அறிஞர்களின் கட்டுரைகளும் கதைகளும் இந்தப் பத்திரிகையில் வெளிவந்துள்ளன. ஆங்கிலோ இந்தியன்  எழுத்தாளர்களும் இந்த இதழில் தங்கள் பங்களிப்பை தந்துள்ளனர். 

## நிறுத்தம்
இங்கிலாந்து அரசி விக்டோரியாவின் காலத்திலிருந்து 1930களின் சத்தியாகிரகக் காலம் வரை இந்தியப் பெண்களின் வளர்ச்சியைப் பதிவு செய்து வந்த ‘தி இந்தியன் லேடீஸ் மேகசின்’ 1938 சனவரி மாதத்திற்குப் பிறகு எந்தவித முன்னறிவிப்புமின்றி நிறுத்தப்பட்டது.

## மேற்கோள்கள்


பகுப்பு:இந்திய ஆங்கில இதழ்கள்
புல்பாணி

**புல்பாணி** (*Phulbani*), இந்தியாவின் ஒடிசா மாநிலத்தில் உள்ள கந்தமாள் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரானபுவனேசுவரத்திற்கு மேற்கே 206.7  கிலோ மீட்டர் தொலைவில் உள்ளது.
இது கடல் மட்டத்திலிருந்து  485&nbsp;மீட்டர் (1591&nbsp;அடி) உயரததில் உள்ளது.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  13 வார்டுகளும், 8,652  குடியிருப்புகளும் கொண்ட புல்பாணி  நகரத்தின்  மக்கள் தொகை  37,371 ஆகும். அதில் 19,337 ஆண்கள் மற்றும்  18,034  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  10%  வீதம் உள்ளனர்.  பாலின விகிதம் 1000 ஆண்களுக்கு 933. பெண்கள் வீதம் உள்ளனர். சராசரி எழுத்தறிவு  89% வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  9,157 மற்றும்  4,376 வீதம்  உள்ளனர். இந்நகரத்தில் இந்து சமயத்தினர் 95.31%, இசுலாமியர் 2.04%, கிறித்தவர்கள் 2.09% மற்றும் பிற சமயத்தினர்  0.10% வீதம்  உள்ளனர்.
## பொருளாதாரம்
பட்டுப் புழு வளர்த்தல் மற்றும் கொய்யாத் தோட்டங்கள் மற்றும் மஞ்சள் வேளாண்மை  அதிகம் உள்ளது.

## தட்ப வெப்பம்

## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:கந்தமாள் மாவட்டம்
ராஜ்கஞ்ச் சட்டமன்றத் தொகுதி

**ராஜ்கஞ்ச் சட்டமன்றத் தொகுதி** (Rajganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜல்பைகுரி மாவட்டத்தில் அமைந்துள்ளது. ராஜ்கஞ்ச் ஜல்பைகுரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
1942 டோக்கியோ மாநாடு

**1942 டோக்கியோ மாநாடு** (*1942 Tokyo Conference*) என்பது இந்திய விடுதலை கூட்டமைப்பு, இந்திய தேசிய ஆட்சிக்குழு , சிறிய உள்ளூர் இந்திய சங்கங்கள் மற்றும் மன்றங்கள் உள்ளிட்ட தென்கிழக்கு ஆசிய இந்திய தேசியவாத குழுக்களால் டோக்கியோவில் 1942 ஆம் ஆண்டு மார்ச்சு மாதம்  28 முதல் 30 ஆம் தேதி வரை நடைபெற்ற ஒரு மாநாடு ஆகும். இந்த மாநாடு  அனைத்து அமைப்புகளையும் ஒன்றிணைக்கும் இந்திய சுதந்திர சங்கத்தை நிறுவுவதற்கான முடிவுக்கு வழிவகுத்தது. இந்திய தேசியவாதிகளுடன் நிற்கவும், இறுதியில் வெளிநாடுகளில் இந்திய சுதந்திரப் போராட்டத்திற்கு தீவிரமாக ஆதரவளிக்கவும் சப்பானிய அதிகாரிகளை வற்புறுத்தியதில் முக்கியப் பங்கு வகித்த ராசு பிகாரி போசின் அழைப்பின் பேரில் இந்த மாநாடு நடைபெற்றது.  மாநாட்டின் போது தென்கிழக்கு ஆசியாவில் இந்திய இயக்கத்தின் தலைவராகவும் போசு தேர்ந்தெடுக்கப்பட்டார். இருப்பினும், டோக்கியோ மாநாடு பல்வேறு பிராந்திய பிரிவுகளுக்கு இடையிலான வேறுபாடுகள் காரணமாக எந்தவொரு உறுதியான முடிவுகளையும் எட்டத் தவறிவிட்டது. மேலும் இராசு பிகாரியுடன் இருந்த வேறுபாடுகளும் குறிப்பாக சப்பானுடனான அவரது நீண்ட காலத் தொடர்பும், தென்கிழக்கு ஆசியாவில் ஆக்கிரமிப்பு சக்தியாக சப்பானின் தற்போதைய நிலைப்பாட்டைக் கருத்தில் கொண்டும், மேலும் பலர் சப்பானிய நலன்களைப் பற்றி எச்சரிக்கையாக இருந்ததும் இதற்கான காரணங்களாகும். எவ்வாறாயினும், எதிர்கால தேதியில் அனைத்தையும் ஒருங்கிணைக்கும் ஐ. ஐ. எல். ஐ நிறுவ பாங்காக்கில் மீண்டும் சந்திப்பதற்கான முடிவுக்கு டோக்கியோ மாநாடு ஒப்புக் கொண்டது. இராசு பிகாரி ஏப்ரல் மாதம் சிங்கப்பூர் திரும்பிய இந்திய தூதுக்குழுவுடன் வந்தார்.

## மேற்கோள்கள்

## உசாத்துணை
* கிரீன், எல். சி. (1948) இந்திய தேசிய இராணுவ சோதனைகள். நவீன சட்ட மறுஆய்வு, தொகுதி. 11, எண் 1.  (ஜனவரி., 1948) pp.&nbsp;47–69. லண்டன், பிளாக்வெல்..
* .
* .
* Corr, Gerald H (1975) வசந்த புலியின் போர், ஓசுப்ரே, .
* கோசு, கே. கே. (1969) இந்திய தேசிய இராணுவம்  இந்திய சுதந்திர இயக்கத்தின் இரண்டாவது முன்னணி.  மீரட், மீனாட்சி பிரகாசு.
* .

பகுப்பு:இந்திய தேசிய ராணுவம்
பகுப்பு:இந்திய விடுதலைப் போராட்டம்
1967 கொய்னாநகர் நிலநடுக்கம்

**1967 கொய்னாநகர் நிலநடுக்கம்**  (*1967 Koynanagar earthquake*) இந்தியாவின் மகாராட்டிராவில் உள்ள கொய்னாநகர் நகருக்கு அருகே உள்ளூர் நேரப்படி டிசம்பர் மாதம் 11 அன்று ஏற்பட்டது. 6. 6 ரிக்டர் அளவிலான இந்த  நில அதிர்ச்சி மாற்றியமைக்கப்பட்ட மெர்கல்லி தீவிர அளவுகோலில்  அதிகபட்ச தீவிரம்  VIII ஆக இருந்தது.  கொய்னா அணை இருந்த இடத்திற்கு அருகில் நிலநடுக்கம் நிகழ்ந்தது.  கொய்னா அணை  நிலநடுக்கத்தைத் தூண்டியது குறித்து கேள்விகளை எழுப்பியது, மேலும் நிலநடுக்கத்தில் குறைந்தது 177 உயிர்களைக் கொன்றது. 2,200 எண்ணிக்கைக்கும் மேற்பட்டவர்கள் காயமுற்றார்கள்.

## சேதம்.
கொயானா நகரத்தில் 80% எண்ணிக்கைக்கும் மேற்பட்ட வீடுகள் சேதமடைந்தன, ஆனால் அது அணைக்கு பெரிய சேதத்தை ஏற்படுத்தவில்லை.  சில விரிசல்கள் மட்டும் விரைவாக சரி செய்யப்பட்டன. 1967 ஆம் ஆண்டு முதல் அங்கு சிறிய அளவிலான பல நிலநடுக்கங்கள் ஏற்பட்டுள்ளன. இந்த நிலநடுக்கம் நிலத்தில் 25 கிலோமீட்டர் (16 மைல்) நீளத்திற்கு பரவியிருந்த சில  பிளவுகளை ஏற்படுத்தியது. சில புவியியலாளர்கள் இந்த நிலநடுக்கம் நீர்த்தேக்கத்தால் தூண்டப்பட்ட நில அதிர்வு நடவடிக்கையால் ஏற்பட்டதாக நம்புகின்றனர். ஆனால் மூத்த திட்ட அதிகாரிகள் இந்த முடிவை பலமுறை மறுத்துள்ளனர்.

## மேலும் காண்க
* இந்தியாவில் ஏற்பட்ட நிலநடுக்கங்களின் பட்டியல்

## மேற்கோள்கள்

## வெளி இணைப்புகள்
* The சர்வதேச நிலநடுக்கவியல் மையம்ஒரு உள்ளதுநூலியல்மற்றும்/அல்லதுஅதிகாரபூர்வமான தரவுஇந்த நிகழ்வுக்காக.
பகுப்பு:மகாராட்டிர வரலாறு (1947- தற்போதுவரை)
பகுப்பு:Coordinates on Wikidata
பகுப்பு:Pages using gadget WikiMiniAtlas
நிபெதிதா பிரதான்

**நிபெதிதா பிரதான்** (*Nibedita Pradhan*)(7 சூலை 1963-10 ஆகத்து 2023) என்பவர் இந்திய அரசியல்வாதியும் ஒடிசா சட்டமன்ற மேனாள் உறுப்பினரும் ஆவார். இவர் கட்டாக் சதார் சட்டமன்றத் தொகுதியிலிருந்து ஒடிசா சட்டமன்றத்திற்கு உறுப்பினராகத் தேர்ந்தெடுக்கப்பட்டு பணியாற்றினார். இவர் 2004-ஆம் ஆண்டில், கட்டாக் மாநகராட்சியின் முதல் மாநகரத் தந்தையாகத் தேர்ந்தெடுக்கப்பட்டு 2009 வரை முழுப் பதவிக்காலத்தையும் வகித்தார். 

## பிறப்பும் இறப்பும்
பிரதான் 7 சூலை 1963 அன்று பிறந்தார். மேலும் 10 ஆகத்து 2023 அன்று தனது 60 வயதில் இறந்தார்.

## மேற்கோள்கள்

பகுப்பு:ஒடிசா சட்டமன்ற பெண் உறுப்பினர்கள்
பகுப்பு:2023 இறப்புகள்
பகுப்பு:1963 பிறப்புகள்
பிராவதி பரிதா

**பிரவதி பரிதா** (*Pravati Parida*)(பிறப்பு 12 மே 1966) என்பவர் ஒடிசாவினைச் சேர்ந்த இந்திய அரசியல்வாதி ஆவார். ஒடிசாவின் முதல் பெண் துணை முதல்வர் ஆனார். இவர் பெண்கள், குழந்தைகள் மேம்பாடு,  சக்தி திட்டம்,  சுற்றுலா அமைச்சராகவும் உள்ளார். பூரி மாவட்டத்தில் உள்ள நிமாபாரா சட்டமன்றத் தொகுதி பாரதிய ஜனதா கட்சியின் சார்பில் சட்டமன்ற உறுப்பினராக உள்ளார். இவர் 2024ஆம் ஆண்டு ஒடிசா சட்டமன்றத் தேர்தலில் வெற்றி பெற்றார்.

## ஆரம்பகால வாழ்க்கை மற்றும் கல்வி
பரிதா நிமாபராவைச் சேர்ந்தவர். இவர் முன்னாள் அரசு ஊழியரான சியாம் சுந்தர் நாயக்கை மணந்தார். 1995-ஆம் ஆண்டில் உத்கல் பல்கலைக்கழகத்தில் முதுகலைச் சட்டம் முடித்த இவர், இதே ஆண்டில் ஒடிசா உயர்நீதிமன்றத்தில் வழக்கறிஞராகச் சேர்ந்தார். பின்னர், பரிதா 2005-ஆம் ஆண்டில் பொது நிர்வாகத்தில் முதுகலைப் பட்டத்தினை உத்கல் பல்கலைக்கழகத்திலும் முடித்தார்.

## தொழில் வாழ்க்கை
பரிதா 2024 ஒடிசா சட்டமன்றத் தேர்தலில் பாரதிய ஜனதா கட்சியின் சார்பில் நிமாபாரா சட்டமன்றத் தொகுதியில் போட்டியிட்டு வெற்றி பெற்றார். இவர் இத்தேர்தலில்  95,430 வாக்குகளைப் பெற்று பிஜு ஜனதா தளத்தின் திலீப் குமார் நாயக்கை 4,588 வாக்குகள் வித்தியாசத்தில் தோற்கடித்தார்.

சூன் 12, 2024 அன்று, புவனேசுவரத்தில்ல் உள்ள ஜனதா மைதானத்தில் கனக் வர்தன் சிங் தியோ மற்றும் மோகன் சரண் மாஜி ஆகியோருடன் ஒடிசாவின் துணை முதல்வராக இவர் பதவியேற்றார். ஆளுநர் இரகுபர் தாசு இவர்களுக்குப் பதவிப் பிரமாணம் செய்து வைத்தார். பிரதமர் நரேந்திர மோடி, உள்துறை அமைச்சர் அமித் ஷா, பாதுகாப்பு அமைச்சர் ராஜ்நாத் சிங் மற்றும் பாஜக ஆளும் 10 மாநிலங்களின் முதலமைச்சர்கள் கலந்து கொண்டனர். ஒடிசாவின் முதல் பெண் துணை முதல்வர் ஆனார்.

## மேற்கோள்கள்

பகுப்பு:ஒடிசா சட்டமன்ற பெண் உறுப்பினர்கள்
பகுப்பு:வாழும் மக்கள்
பகுப்பு:1967 பிறப்புகள்
அபெல்லைட்டு

**அபெல்லைட்டு** (*Abellaite*) என்பது  NaPb2(CO3)2(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். எசுப்பானியாவின் கட்டலோனியாவில் உள்ள லா டோரே டி கேப்டெல்லா (லீடா மாகாணம்) கிராமத்தில் கைவிடப்பட்ட யுரேகா யுரேனியம் சுரங்கத்தில் கண்டுபிடிக்கப்பட்ட ஒரு நீரிய  கார்பனேட்டு கனிமமாகும். யுரேகா சுரங்கத்திலிருந்து கிடைக்கும் கனிமங்களை நீண்ட காலமாக ஆய்வு செய்து, சுரங்கத்தில் அபெலைட்டை முதன்முதலில் கண்டுபிடித்த கட்டலான் இரத்தினவியலாளர் இயோன் அபெல்லா ஐ குரூசின் நினைவாக கனிமத்திற்கு அபெல்லைட்டு எனப் பெயரிடப்பட்டது. புவி அறிவியல் நிறுவனத்தைச் சேர்ந்த இயோர்டி இபானெஸசு-இன்சா மற்றும் பார்சிலோனா பல்கலைக்கழகத்தைச் சேர்ந்த இயோன் வினால்சு மற்றும் சேவியர் உலொவெட்டு ஆகியோரால் உருவாக்கப்பட்ட ஒரு குழு, கனிமத்தின் அமைப்பு மற்றும் வேதியியல் கலவையை அடையாளம் கண்டு வகைப்படுத்தியது.

பன்னாட்டு கனிமவியல் சங்கம் அபெல்லைட்டு கனிமத்தை Abe என்ற குறியீட்டால் அடையாளப்படுத்துகிறது.

அபெல்லைட்டு படிகங்கள் நிறமற்றவை முதல் வெள்ளை நிறம் வரை காணப்படுகின்றன. கண்ணாடி அல்லது முத்து போன்ற பளபளப்புத் தோற்றத்தைக் கொண்டுள்ளன.  மேலும் இவை எளிதில் நொறுங்குகின்றன. அபெல்லைட்டு கனிமத்திற்கு செயற்கை ஒப்புமை உண்டு. வேதியியல் ரீதியாக சான்ரோமனைட்டைப் போன்றது. ராபர்ட் ஏசன் மற்றும் பலர் 2015 ஆம் ஆண்டில் இதன் இருப்பை முன்னறிவித்தனர்.

## கிடைக்குமிடங்கள்
எசுப்பானியா: யுரேகா சுரங்கம், காசுட்டல்-எசுட்டா, லா டோரே டி கப்டெல்லா, லா வால் போசுக்கா, எல் பல்லார்சு இயூசா, லீடா, கேட்டலோனியா

உருசியா: யூபிலினாயா பெக்மாடைட்டு, கர்னாசுர்ட் மலை, உலோவோசெரோ திரட்சி, மர்மன்சுக்கு நிர்வாகப் பகுதி, வடக்குப் பகுதி

## மேற்கோள்கள்

பகுப்பு:கார்பனேட்டு கனிமங்கள்
பகுப்பு:கனிமங்கள்
பகுப்பு:முக்கோணவமைப்புக் கனிமங்கள்
சிடராச்செரைட்டு

**சிடராச்செரைட்டு** (*Stracherite*) என்பது  BaCa6(SiO4)2[(PO4)(CO3)]2F என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இசுரேல் நாட்டிலுள்ள அட்ருரிம் புவி உருவாக்கத்தில், போலந்தின் கட்டோவிசில் உள்ள சிலேசியா பல்கலைக்கழகத்தின் எவ்செனி கலுசுகினும் அவரது சகாக்களாலும் இக்கனிமம் கண்டுபிடிக்கப்பட்டது. இந்தக் கனிமம் தனித்துவமான தனிமங்களின் கலவையால் ஆன ஓர் ஆச்சரியமான கட்டமைப்பைக் கொண்டுள்ளது. நபிமுசைட்டு குழு எனப்படும் மிகவும் அரிதான கனிமங்களின் குழுவில் சிடராச்செரைட்டு முதல் கார்பனேட்டு தாங்கிய உறுப்பினராகும்.   அமெரிக்காவின் கிழக்கு சியார்ச்சியா மாநிலக் கல்லூரியின் கட்டுப்பாடற்ற நிலக்கரி தீ விபத்துகள் குறித்த நிபுணரான கிளென் சிடாராச்செரின் நினைவாக கலுசுகின் இந்தக் கனிமத்திற்கு  சிடராச்செரைட்டு எனப் பெயரிட்டார்.

## கிடைக்குமிடங்கள்
இசுரேல் நாட்டிலுள்ள அட்ருரிம் பகுதி, நெகெவ் பாலைவனம்.

## மேற்கோள்கள்

பகுப்பு:கார்பனேட்டு கனிமங்கள்
பகுப்பு:சிலிக்கேட்டு கனிமங்கள்
பகுப்பு:பாசுப்பேட்டு கனிமங்கள்
பகுப்பு:கனிமங்கள்
பகுப்பு:முக்கோணவமைப்புக் கனிமங்கள்
2025 மியான்மர் நிலநடுக்கம்

2025 மார்ச் 28 அன்று 12:50:54 மணிக்கு, மியான்மரின் சாகைங்கு பகுதியில் 7.7 ரிக்டர் அளவிலான நிலநடுக்கம் ஏற்பட்டது. நாட்டின் இரண்டாவது பெரிய நகரமான மண்டலைக்கு அருகில் இதன் மையம் இருந்தது. இந்தத் திருப்புப் பிளவுப்பெயர்ச்சி அதிர்வு அதிகபட்ச மாற்றியமைக்கப்பட்ட மெர்கல்லி அளவுமுறையில் **IX** என்ற மிகத்தீவிர அளவை எட்டியது. இது 1912-இற்குப் பிறகு மியான்மரைத் தாக்கிய மிக சக்திவாய்ந்த நிலநடுக்கமும், மியான்மரின் நவீன வரலாற்றில் 1930 பாகோ நிலநடுக்கத்திற்குப் பிறகு இரண்டாவது மிக மோசமான நிலநடுக்கமும் ஆகும். இந்த நிலநடுக்கம் மியான்மரில் பரவலான சேதத்தையும் அண்டை நாடான தாய்லாந்தில் குறிப்பிடத்தக்க சேதத்தையும் ஏற்படுத்தியது. சீனாவின் யுன்னானிலும் நூற்றுக்கணக்கான வீடுகள் சேதமடைந்தன.

இந்த நிலநடுக்கத்தால் மியான்மரில் 4,430-இற்கும் மேற்பட்டோரும், தாய்லாந்தில் 14 பேரும் உயிரிழந்தனர், மேலும் பலர் காணாமல் போயுள்ளனர், 5491-இற்கும் மேற்பட்டோர் காயமடைந்தனர். பேங்காக்கில் இடிந்து விழுந்த கட்டுமானத் தளம் உட்பட நூற்றுக்கணக்கானோர் காணாமல் போனதாக அறிவிக்கப்பட்டுள்ளது. பாங்காக் நகரம், அதன் ஆழமற்ற புவியியல் காரணமாக, தொலைதூரத்திலிருந்து வரும் நில அதிர்வு அலைகளுக்கு மிகவும் பாதிக்கப்படக்கூடியது. மேலும் விழிப்புணர்வு இல்லாததால், நிலநடுக்கம் தொடர்பான தாக்கங்களுக்கு நகரம் அதிகம் பாதிக்கப்பட்டது. 2025 மார்ச் 28 நிலவரப்படி, அதிகாரிகள் அவசரகாலநிலையை அறிவித்தனர், இறப்பு எண்ணிக்கை மேலும் அதிகரிக்கும் என்றும் எதிர்பார்க்கப்படுகிறது. மியான்மரில் நடந்து வரும் உள்நாட்டுப் போர் பேரிடர் நிவாரணத்தில் சிரமத்தை அதிகரித்துள்ளது.

## மேற்கோள்கள்

## வெளி இணைப்புகள்
* 
* 

பகுப்பு:2025 நிலநடுக்கங்கள்
2025
பகுப்பு:தாய்லாந்தில் நிலநடுக்கங்கள்
சலாவதி தீவு

**சலாவதி தீவு** (இந்தோனேசியம்: *Pulau Salawati*; ஆங்கிலம்: *Salawati Islands*) என்பது இந்தோனேசியா, தென்மேற்கு பப்புவா மாகாணத்தில் தென்மேற்கு பப்புவாவில் (முன்னர் மேற்கு பப்புவா) உள்ள இராஜா அம்பாட் தீவுகளில் உள்ள நான்கு பெரிய தீவுகளில் ஒன்றாகும்.

இதன் பரப்பளவு 1,623 கிமீ2. சலாவதி தீவு, நியூ கினியில் இருந்து தென்கிழக்கில் சேலே நீரிணையால் (கலோவா நீரிணை, ரிவெஞ்சஸ் நீரிணை) பிரிக்கப்பட்டுள்ளது. மேலும் பத்தாந்தா தீவில் இருந்து வடக்கே பிட் நீரிணையால் *([[:en:Pitt Strait (Indonesia)|Pitt Strait]])* (சேஜ்வின் நீரிணை) பிரிக்கப்பட்டுள்ளது.

## வரலாறு

1526-ஆம் ஆண்டில் போர்த்துகீசிய மாலுமி ஜார்ஜ் டி மெனெசஸ் மற்றும் அவரது குழுவினர், இராஜா அம்பாட் தீவுகளை முதன்முதலில் பார்த்ததாகப் பதிவு செய்யப்பட்டுள்ளது. பாகன் சுல்தானகத்துடன் *([[:en:Sultanate of Bacan|Sultanate of Bacan]])* ஏற்பட்ட அரசியல் மற்றும் பொருளாதார தொடர்புகளின் காரணமாக, 15-ஆம் நூற்றாண்டில் இசுலாம் முதன்முதலில் இராஜா அம்பாட் தீவுகளுக்கு வந்தது. 

16 மற்றும் 17-ஆம் நூற்றாண்டுகளில், மலுக்குவை தளமாகக் கொண்ட திடோர் சுல்தானகம் *([[:en:Sultanate of Tidore|Sultanate of Tidore]])*; இராஜா அம்பாட் தீவுகளுடன் நெருக்கமான பொருளாதார அரசியல் உறவுகளைக் கொண்டிருந்தது. இந்தக் காலகட்டத்தில், இசுலாம் உறுதியாக நிலைநிறுத்தப்பட்டது. மேலும் உள்ளூர்த் தலைவர்கள் இசுலாத்தை ஏற்றுக் கொள்ளத் தொடங்கினர்.

இந்த தீவில் ஒரு காலத்தில் சலாவதி இராச்சியம் *([[:en:Salawati Kingdom|Salawati Kingdom]])* என்ற ஓர் இசுலாமிய இராச்சியம் இருந்தது. தீவின் தெற்குப் பகுதி சைலோலோப் இராச்சியத்தின் *(Sailolof Kingdom)* ஒரு பகுதியாக இருந்தது.

## நிர்வாகம்

சலாவதி தீவு, தென்மேற்கு பப்புவா மாகாணத்தின் ஐந்து சிறிய கடற்கரைத் தீவுகளைக் கொண்ட நிர்வாக மாவட்டங்களைக் கொண்டுள்ளது. தீவின் வடக்குப் பகுதி இராஜா அம்பாட் பிராந்தியத்தின் வடக்கு சலாவதி, மேற்கு சலாவதி மற்றும் மத்திய சலாவதி மாவட்டங்களாகப் பிரிக்கப்பட்டுள்ளது.

சலாவதி தீவின் தெற்குப் பகுதி சோரோங் பிராந்தியத்தின் தெற்கு சலாவதி மற்றும் மத்திய சலாவதி மாவட்டங்களாகப் பிரிக்கப்பட்டுள்ளது.

மொத்தத்தில் ஐந்து மாவட்டங்களும் 1,623 கிமீ2 பரப்பளவைக் கொண்டுள்ளன. மேலும் 2023-ஆம் ஆண்டின் நடுப்பகுதியில் மொத்த மக்கள் தொகை 8,739 ஆக இருந்தது.

## சலாவதி உத்தாரா இயற்கை காப்பகம்

**சலாவதி உத்தாரா இயற்கை காப்பகம்** *(Pulau Salawati Utara Nature Reserve)*, சலாவதி தீவின் வடக்குப் பகுதியின் பெரும்பகுதியை உள்ளடக்கியது. சலாவதி தீவின் வடக்குப் பகுதியில் 570 கிமீ2 பரப்பளவைக் கொண்ட இந்தக் காப்பகம், தீவின் பூர்வீகத் தாழ்நில மழைக்காடுகளின் ஒரு பகுதியைப் பாதுகாக்கிறது.

## மேலும் காண்க

*தென்மேற்கு பப்புவா
*தெற்கு பப்புவா
*மத்திய பப்புவா
*மிசூல்
*இராஜா அம்பாட் தீவுகள்

## மேற்கோள்கள்

## வெளி இணைப்புகள்
* 

பகுப்பு:ஓசியானியா தீவுகள்
பகுப்பு:இந்தோனேசியாவின் தீவுகள்
தாப்கிராம்-புல்பாரி சட்டமன்றத் தொகுதி

**தாப்கிராம்-புல்பாரி சட்டமன்றத் தொகுதி** (Dabgram-Phulbari Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஜல்பைகுரி மாவட்டத்தில் அமைந்துள்ளது. தாப்கிராம், ஜல்பைகுரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
மாவேலிபாளையம் தொடருந்து நிலையம்

**மாவேலிபாளையம் தொடருந்து நிலையம்** (*Mavelipalaiyam railway station*, நிலையக் குறியீடு: MVPM) என்பது தென்னக இரயில்வே மண்டலத்தின் சேலம் தொடருந்து கோட்டத்தில் உள்ள ஒரு NSG–6 வகை இந்திய தொடருந்து நிலையமாகும்.  இது இந்தியாவின் தமிழ்நாட்டின் மகுடஞ்சாவாடி - சங்கரி துர்கம் ஆகிய தொடருந்து நிலையங்களுக்கு இடையில் அமைந்துள்ளது. 

## மேற்கோள்கள்

பகுப்பு:சேலம் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
பகுப்பு:Pages using gadget WikiMiniAtlas
மாற்றியமைக்கப்பட்ட மெர்கல்லி செறிவு அளவுகோல்

**மாற்றியமைக்கப்பட்ட மெர்கல்லி செறிவு அளவுகோல்** (*Modified Mercalli intensity scale *, MM, MMI, அல்லது MCS) என்பது ஒரு குறிப்பிட்ட இடத்தில் நிலநடுக்கத்தின் விளைவுகளை அளவிடுகிறது. இது பொதுவாக நிலநடுக்கத்திற்குப் பதிவாகும் நில அதிர்வு அளவிற்கு மாறுபட்டது.

உந்தத்திறன் ஒப்பளவு அளவுகோல் ("" பரவலாகப் பயன்படுத்தப்படுகிறது) ஒரு நிலநடுக்கத்தின் உள்ளார்ந்த ஆற்றல் அல்லது வலிமையை அளவிடுகின்றன - இது அதிகமாகவோ அல்லது குறைவாகவோ ஆழத்தில் நிகழும் ஒரு நிகழ்வு ஆகும். மாற்றியமைக்கப்பட்ட மெர்கல்லி அளவுகோல் (MM அளவுகோல்), மேற்பரப்பில் உள்ள எந்த குறிப்பிட்ட இடத்திலும், குலுக்கலின் தீவிரத்தை அளவிடுகிறது. இது 1902 ஆம் ஆண்டு கியூசெப் மெர்கல்லியினால் அறிமுகப்படுத்தப்பட்ட மெர்கல்லி செறிவு அளவுகோலில் இருந்து உருவாக்கப்பட்டது.

மேற்பரப்பில் ஏற்படும் நடுக்கம், நிலநடுக்கத்தால் வெளியிடப்படும் நில அதிர்வு ஆற்றலால் ஏற்படுகிறது என்றாலும், நிலநடுக்கங்கள் அவற்றின் ஆற்றலில் எவ்வளவு நில அதிர்வு அலைகளாக கதிர்வீச்சு செய்யப்படுகிறது என்பதில் வேறுபடுகின்றன. அவை நிகழும் ஆழத்திலும் வேறுபடுகின்றன; ஆழமான நிலநடுக்கங்கள் மேற்பரப்புடன் குறைவான தொடர்புகளைக் கொண்டுள்ளன, அவற்றின் ஆற்றல் ஒரு பெரிய அளவில் பரவுகிறது, அத்துடன் மேற்பரப்பை அடையும் ஆற்றல் ஒரு பெரிய பரப்பளவில் பரவுகிறது. குலுக்கலின் தீவிரம் உள்ளூர்மயமாக்கப்படுகிறது. இது பொதுவாக நிலநடுக்கத்தின் மையத்தில் இருந்து தூரத்துடன் குறைகிறது, ஆனால் அது வண்டல் படுகைகளிலும் சில வகையான ஒருங்கிணைக்கப்படாத மண்ணிலும் பெருக்கப்படலாம்.

நில அதிர்வுத் தீவிரத்தின் அளவுகள், பயிற்சி பெறாத பார்வையாளர்களால் அறிவிக்கப்பட்ட விளைவுகளின் அடிப்படையில், செயலறுவு ரீதியாக தீவிரத்தை வகைப்படுத்துகின்றன, அத்துடன் ஒரு குறிப்பிட்ட பகுதியில் காணக்கூடிய விளைவுகளுக்கு ஏற்றவாறு மாற்றியமைக்கப்படுகின்றன. இங்கு கருவி அளவீடுகள் தேவையில்லை என்பதால், அவை வரலாற்று நிலநடுக்கங்களின் அளவு, இருப்பிடம் ஆகியவற்றை மதிப்பிடுவதற்கு பயனுள்ளதாக இருக்கும்: மிகப்பெரிய தீவிர நிலநடுக்கங்கள் பொதுவாக அதிர்வுமையத்தின் நேர்-தரைப் பகுதிக்கு ஒத்திருக்கும், அவற்றின் செறிவு அளவை (உள்ளூர் புவியியல் நிலைமைகள் பற்றிய அறிவால் அதிகரிக்கப்படலாம்) மதிப்பிடுவதற்கு ஏனைய உள்ளூர் நிலநடுக்கங்களுடன் ஒப்பிடலாம்.

## அளவுகோல் மதிப்புகள்
MMI அளவுகோலின் குறைந்த அளவுகள் பொதுவாக நிலநடுக்கம் மக்களால் உணரப்படும் விதத்தை விவரிக்கின்றன. அதிக எண்ணிக்கையிலான அளவுகோல்கள் கவனிக்கப்பட்ட கட்டமைப்பு சேதத்தை அடிப்படையாகக் கொண்டவை. கீழுள்ள அட்டவணை பொதுவாக நிலநடுக்கத்தின் மையப்பகுதிக்கு அருகிலுள்ள இடங்களில் காணப்படும் மாற்றியமைக்கப்பட்ட மெர்கல்லி செறிவுகளை (MMI) வழங்குகிறது.

## இவற்றையும் பார்க்க
* நிலநடுக்க அளவீடு

## மேற்கோள்கள்

### உசாத்துணைகள்

*

*.

*.

*.
*
*
*

*.

*.

*
*
*

*.

*
*

## வெளி இணைப்புகள்
* National Earthquake Information Center (U.S.)
* Modified Mercalli Intensity Scale – ஐக்கிய அமெரிக்க நில அளவாய்வுத் துறை
* The Severity of an Earthquakeஐக்கிய அமெரிக்க நில அளவாய்வுத் துறை
* U.S. Earthquake Intensity Database – NOAA
* Earthquake IntensityWhat controls the shaking you feel? – IRIS Consortium

பகுப்பு:இத்தாலியக் கண்டுபிடிப்புகள்
பகுப்பு:அளவை
பகுப்பு:நிலநடுக்கங்கள்
பகுப்பு:புவி இயற்பியல்
அஞ்சலி பெகரா

**அஞ்சலி பெகரா** (*Anjali Behera*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். 1972  ஆம் ஆண்டு மே மாதம் 4 ஆம் தேதியன்று இவர் பிறந்தார். பிச்சூ சனதா தளத்தின் ஒரு பணியாளராக ஒடிசா அரசியலில் தீவிரமாக ஈடுபட்டுள்ளார்.  ஒடிசா சட்டமன்றத்தில் சட்டமன்ற உறுப்பினராகப் பணியாற்றி வருகிறார். முதன்முதலில் 2004 ஆம் ஆண்டு ஒடிசா சட்டமன்றத்திற்கு தேர்ந்தெடுக்கப்பட்டார். பின்னர் 2009 ஆம் ஆண்டிலும் 14 ஆவது ஒடிசா சட்டமன்றத்திற்கு தேர்ந்தெடுக்கப்பட்டார். 2009 ஆம் ஆண்டு, நவீன் பட்நாயக்கின் மூன்றாவது அமைச்சரவையில் அஞ்சலி பெகரா முதல் முறையாக அமைச்சரானார். முதலில் மாநில நெசவுத் துறை அமைச்சராகவும், பின்னர் 2012 வரை பெண்கள் மற்றும் குழந்தைகள் மேம்பாடு மற்றும் நலத்துறை அமைச்சராகவும் பணியாற்றினார்.

## வாழ்க்கைக் குறிப்பு
அஞ்சலி பெகரா 1972 மே 4 அன்று தேன்கனல் மாவட்டத்தில் பிறந்தார். அவரது தந்தையின் பெயர் திரிநாத் நாயக்கு என்பதாகும். அஞ்சலி பெகரா கலை பாடத்தில் இளங்கலைப் பட்டம் பெற்றுள்ளார். லட்சுமிதர் பெகராவை திருமணம் செய்து கொண்டார். தம்பதியருக்கு இரண்டு மகன்கள் உள்ளனர். அஞ்சலியின் தந்தை திரிநாத் நாயக்கு இந்தோல் சட்டமன்ற தொகுதியிலிருந்து ஒடிசா சட்டமன்றத்திற்கு மூன்று முறை தேர்ந்தெடுக்கப்பட்டார்.

## அரசியல்
ஒடிசாவில் பிச்சூ சனதா தளம் உருவாக்கப்பட்ட பிறகு அஞ்சலி அக்கட்சியில் சேர்ந்தார். மேலும் 2000 ஆம் ஆண்டு நடைபெற்ற ஒடிசா சட்டமன்றத் தேர்தலில் இந்தோல் தொகுதியில் இருந்து பிச்சூ சனதா தளக் கட்சியின் பிரதிநிதியாகப் போட்டியிட்டார்.  இந்தத் தேர்தலில் வெற்றி பெற்று 12 ஆவது ஒடிசா சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார். 2000 ஆம் ஆண்டு முதல் 2004 ஆம் ஆண்டு பிச்சூ சனதா தள அரசாங்கம் வீழ்ச்சியடையும் வரை, அஞ்சலி சட்டமன்றத்தில் நான்கு ஆண்டுகள் பணியாற்றினார்.

2004 ஆம் ஆண்டு நடந்த அடுத்த தேர்தலிலும்  அஞ்சலி மீண்டும் இந்தோல் சட்டமன்ற தொகுதியில் பிச்சூ சனதா தளத்தின் பிரதிநிதியாகப் போட்டியிட்டார். தேர்தலில் வெற்றி பெற்று 13 ஆவது ஒடிசா சட்டமன்றத்திற்கும் இவர்  தேர்ந்தெடுக்கப்பட்டார். 2004 முதல் 2009 வரை இந்த சட்டமன்றத்தில் பணியாற்றினார்.

2009 ஆம் ஆண்டு நடந்த அடுத்த தேர்தலிலும்  அஞ்சலி மீண்டும் இந்தோல் சட்டமன்ற தொகுதியில் பிச்சூ சனதா தளத்தின் பிரதிநிதியாகப் போட்டியிட்டார். தேர்தலில் 60291 வாக்குகளுடன் வெற்றி பெற்று 14 ஆவது ஒடிசா சட்டமன்றத்திற்கும் இவர்  தேர்ந்தெடுக்கப்பட்டார். 2009 முதல் 2014 வரை இந்த சட்டமன்றத்தில் பணியாற்றினார்.

அஞ்சலி முதன்முதலில் 2009 ஆம் ஆண்டில் ஒடிசா அமைச்சரவையில் சேர்க்கப்பட்டார். நவீன் பட்நாயக்கின் மூன்றாவது அமைச்சரவையில் மே 22, 2009 ஆம் ஆண்டு மே மாதம் 22 ஆம் தேதியன்று நெசவு மற்றும் கைத்தறித் துறை இணை அமைச்சராகப் பணியாற்றத் தொடங்கினார். இந்த துறையில் 2011 மே 10 வரை பணியாற்றினார். பின்னர் பெண்கள் மற்றும் குழந்தைகள் மேம்பாடு மற்றும் நலத்துறை அமைச்சராகப் பணியாற்றத் தொடங்கினார். 2012 ஆம் ஆண்டு வரை இப்பதவியில் தொடர்ந்தார்.

## மேற்கோள்கள்

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:ஒடிசா அரசியல்வாதிகள்
பகுப்பு:ஒடிசா சட்டமன்ற பெண் உறுப்பினர்கள்
மேச்சேரி சாலை தொடருந்து நிலையம்

**மேச்சேரி சாலை தொடருந்து நிலையம்** (*Mecheri Road railway station*, நிலையக் குறியீடு: MCRD) என்பது தென்னக தொடருந்து மண்டலத்தின் சேலம் தொடருந்து கோட்டத்தில் உள்ள ஒரு NSG–6 வகை இந்திய தொடருந்து நிலையமாகும் .  இது மேட்டூர் அணை - ஓமலூர் சந்திப்பு ஆகியவற்றிற்கு  இடையில் அமைந்துள்ளது. 

## மேற்கோள்கள்

பகுப்பு:சேலம் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
பகுப்பு:Coordinates on Wikidata
பகுப்பு:Pages using gadget WikiMiniAtlas
மீனாட்சி மகந்தா

**மீனாட்சி மகந்தா** (*Minakshi Mahanta*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். 1983 ஆம் ஆண்டு நவம்பர் மாதம் 26 ஆம் தேதியன்று இவர் பிறந்தார். பிச்சூ சனதா தளத்தின் ஒரு பணியாளராக ஒடிசா அரசியலில் தீவிரமாக ஈடுபட்டுள்ளார்.  ஒடிசா சட்டமன்றத்தில் சட்டமன்ற உறுப்பினராகப் பணியாற்றி வருகிறார். 2019 ஆம் ஆண்டு நடைபெற்ற ஒடிசா சட்டமன்றத் தேர்தலில், இவர் சாம்புவா சட்டமன்றத் தொகுதியிலிருந்து 16 ஆவது ஒடிசா சட்டமன்றத்திற்குத் தேர்ந்தெடுக்கப்பட்டார்.

## வாழ்க்கைக் குறிப்பு
மீனாட்சி மகந்தா 1983 ஆம் ஆண்டு  நவம்பர் மாதம்  26 ஆம் தேதியன்று சுசில் குமார் மகந்தாவிற்கு மகளாகப் பிறந்தார். இவரது கணவரின் பெயர் பக்தபந்து மகந்தா என்பதாகும்.  மீனாட்சி கலைப் பிரிவில் இடைநிலைப் பட்டம் பெற்றிருந்தார்.

## அரசியல்
2019 ஆம் ஆண்டு நடைபெற்ற ஒடிசா சட்டமன்றத் தேர்தலில், மீனாட்சி மகந்தா பிச்சூ சனதா தளம் கட்சி வேட்பாளராக சாம்புவா சட்டமன்றத் தொகுதியில் போட்டியிட்டார். இந்தத் தேர்தலில் வெற்றி பெற்று 16 ஆவது ஒடிசா சட்டமன்றத்திற்குத் தேர்ந்தெடுக்கப்பட்டார்.  2019 ஆம் ஆண்டு முதல் ஒடிசா  சட்டமன்றத்தில் பணியாற்றி வருகிறார்.
 
## மேற்கோள்கள்

பகுப்பு:வாழும் மக்கள்
பகுப்பு:1983 பிறப்புகள்
பகுப்பு:ஒடிசா அரசியல்வாதிகள்
பகுப்பு:ஒடிசா சட்டமன்ற பெண் உறுப்பினர்கள்
சுரமா பதி

**சுரமா பாதி** (*Surama Padhy*)(பிறப்பு திசம்பர் 29,1960) ஒடிசா சேர்ந்த இந்திய அரசியல்வாதி ஆவார். இவர் நயாகர் மாவட்டத்தில் உள்ள இரன்பூர் சட்டமன்றத் தொகுதி உறுப்பினராக உள்ளார். இவர் தற்போது ஒடிசா சட்டமன்றத்தின் சபாநாயகராக பணியாற்றி வருகிறார். இவர் பாரதிய ஜனதா கட்சியினைச் சார்ந்தவர். இவர் 2024 ஒடிசா சட்டமன்றத் தேர்தலில் வெற்றி பெற்றார்.

## ஆரம்பகால வாழ்க்கை மற்றும் கல்வி
பதி ஒடிசா மாநிலத்தில் இரன்பூரைச் சேர்ந்தவர். இவர் பட்டயக் கணக்காளரான பிபின் பிகாரி பதியை மணந்தார். இவர் 1982-ஆம் ஆண்டில் உத்கல் பல்கலைக்கழகத்துடன் இணைக்கப்பட்ட இராவென்சா கல்லூரியில் தனது முதுகலை கலை பட்டத்தினைப் பெற்றார்.

## அரசியல்
பதி 2024 ஒடிசா சட்டப்பேரவைத் தேர்தலில் இரன்பூர் சட்டமன்றத் தொகுதியில் பாரதிய ஜனதா கட்சியின் வேட்பாளராகப் போட்டியிட்டு வெற்றி பெற்றார். இவர் பிஜு ஜனதா தளத்தின் சத்யநாராயணன் பிரதானை 15,544 வாக்குகள் வித்தியாசத்தில் தோற்கடித்தார். முன்னதாக, இவர் இரன்பூரில் மூன்று முறை போட்டியிட்டுத் தோல்வியடைந்துள்ளார். கடைசியாக 2019 ஒடிசா சட்டமன்றத் தேர்தலில் பிரதானிடம் 4,251 வாக்குகள் வித்தியாசத்தில் தோல்வியடைந்தார். 2004ஆம் ஆண்டு நவீன் பட்நாயக்கின் பிஜு ஜனதா தளம்-பாஜக கூட்டணி அரசாங்கத்தில் இணை அமைச்சராகவும் பதவி வகித்துள்ளார்.

## மேற்கோள்கள்

பகுப்பு:ஒடிசா சட்டமன்ற பெண் உறுப்பினர்கள்
பகுப்பு:வாழும் மக்கள்
பகுப்பு:1960 பிறப்புகள்
நபரங்குபூர்

**நபரங்குபூர்** (*Nabarangpur*), இந்தியாவின் ஒடிசா மாநிலத்தில் உள்ள நபரங்குபூர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரம், மாநிலத் தலைநகரான புவனேஸ்வரத்திற்கு தென்மேற்கே 517 கிலோ மீட்டர் தொலைவிலும். சத்தீஸ்கர் மாநிலத்தின் ஜெகதல்பூருக்கு தென்மேற்கே 71.8 கிலோ மீட்டர் தொலைவிலும்; ஆந்திராவின் விஜயநகரததிற்கு  வடமேற்கில் 205 கிலோ மீட்டர் தொலைவிலும் உள்ளது. இந்நகரத்திற்கு சுற்றிய பகுதிகளில்  சோளம் அதிக அளவில் விளைகிறது. இந்நகரம் கடல்மட்டத்திலிருந்து 557 மீட்டர் உயரத்தில் உள்ளது.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  20 வார்டுகளும், 8,716  குடியிருப்புகளும் கொண்ட  நபரங்குபூர் நகரத்தின்  மக்கள் தொகை 36,945   ஆகும். அதில் 18,483 ஆண்கள் மற்றும் 18,462 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  12%  வீதம் உள்ளனர்.  பாலின விகிதம் 1000 ஆண்களுக்கு  பெண்கள்  999 வீதம் உள்ளனர். சராசரி எழுத்தறிவு  82.4% வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 5,048 மற்றும் 5,060  வீதம்  உள்ளனர். இந்நகரத்தில் இந்து சமயத்தினர் 80.38%, இசுலாமியர் 3.91%, சமணர்கள் 0.38% , கிறித்தவர்கள் 13.92 மற்றும் பிற சமயத்தினர் 1.40 % வீதம்  உள்ளனர்.
## போக்குவரத்து
நபரங்குபூர் தொடருந்து நிலையம்சத்தீஸ்கரின் மாநிலத்தின் ஜெகதல்பூர் மற்றும் ஆந்திராவின் விஜயநகரம் மற்றும் விசாகப்பட்டினம் நகரங்களை  இணைக்கிறது. 
## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:நபரங்குபூர் மாவட்டம்
நூவாபடா

**நுவாபடா** (*Nuapada*), இந்தியாவின் ஒடிசா மாநிலத்தின் மேற்கில் சத்தீஸ்கர் மாநில எல்லையில் அமைந்த நுவாபடா மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும்.  2011ஆம் ஆண்டின் மக்கள்  தொகை கணக்கெடுப்பின்படி,  இதன் மக்கள் தொகை 313 ஆகும்.
நுவாபடாவிற்கு 18  கிலோ மீட்ட ர் தொலைவில் **பதோரா அணை** உள்ளது. 
## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:நூவாபடா மாவட்டம்

.
சுவர்ணமுகி (பரதநாட்டியக் கலைஞர்)

**சுவர்ணமுகி** என்பவர் ஓர் இந்தியப் பரதநாட்டியக் கலைஞர் ஆவார்.  இவர் ஆந்திர மாநிலம் நெல்லூர் அருகேயுள்ள நாயுடு பேட்டையைச் சேர்ந்தவர். இவரின் பெற்றோர் திரைப்பட நடன இயக்குநர் சம்பதி பூபாலும் ரஞ்சனியும் ஆவார்கள். இவர் 108 மரபு நடனக் கரணங்களைக் கற்றுத் தேர்ந்த முதல் பெண் ஆவார். இவர் நிறைய மேடைகளில் பாம்பு நடனம் மற்றும் மயில் நடனம் ஆடியுள்ளார்.

## நடனப் பயிற்சி
சுவர்ணமுகி மூன்று வயதிலிருந்து நடனம் கற்று வந்துள்ளார். இவர் நட்டுவனார் துரைசாமி என்பவரிடம் நடனம் பயின்றார். இவரின்  தந்தை பூபால் கரணங்கள் மீது ஈடுபாடு கொண்டவர் (கை கால் உடல் என அனைத்தையும் ஒருங்கிணைத்த இசைவு அதன் ஓர் உறைநிலை தருணம் கரணம்) 2000 ஆண்டுகளுக்கு முந்தைய பழமையான கோயில்களுக்குச் சென்று சிற்பங்களை ஆராய்ந்து 108 கரணங்களையும் மகள் சுவர்ணமுகிக்குப் பயிற்றுவித்துள்ளார் பூபால். 108 கரணங்களை உள்ளடக்கிய நடனத்தை ஆடிய முதல் பெண் சுவர்ணமுகி மற்றும் இன்று வரையில் இவர் மட்டுமே அதனை கற்றுத் தேர்ந்த ஒரே நபர்.

## நடன வாழ்க்கை
நெல்லூரில் முதல் முதலில் மேடையேறி ஆடினார்.  அதன் பின் தொடர்ச்சியாக நிறைய நிகழ்ச்சிகளில் ஆடிய இவர் சினிமாவிலும் மரபு நடனம் ஆடியுள்ளார். ‘ராஜரிஷி’, ‘புன்னமி நாக்’ என்ற தெலுங்கு படம், தமிழிலும் ஹிந்தியிலும் வெளிவந்த ‘பௌர்ணமி’ போன்ற திரைப்படங்களில் இவருடைய நடனங்கள் இடம்பெற்றுள்ளன. முன்னாள் குடியரசுத் தலைவர் டாக்டர் எஸ். ராதாகிருஷ்ணன் தன் முதல் மாதக் குடியரசுத் தலைவர் ஊதியத்தை வழங்கி, ‘எலும்பே இல்லாத நடனமங்கை’ என்று இவரைப் பாராட்டினார்.

1977 ஆம் ஆண்டு ரோம் நகரில் நடைபெற்ற சர்வதேச நடனப் போட்டியில் கலந்து கொண்டு இவர் முதல் பரிசை வென்றார். 1982 ஆம் ஆண்டு இலங்கையில் நடந்த உலகத் தமிழ் மாநாட்டில் ஆடினார். ஐரோப்பா, அமெரிக்கா, தென்கிழக்கு  ஆசியா, இலங்கை, மலேசியா என பல்வேறு நாடுகளில் இவர் நடனம் ஆடியுள்ளார். 52 நாடுகளில் இவர் இந்தியாவைப் பிரதிநிதித்துவப்படுத்தி ஆடியிருப்பது குறிப்பிடத்தக்கது.

## விருதுகள்
* 1977 ஆம் ஆண்டு ஆகஸ்ட் மாதம் 27 ஆம் தேதி முன்னாள் முதல்வர் மாண்புமிகு  எம்.ஜி. ஆர் அவர்கள் சுவர்ணமுகிக்கு, ‘அரசவை நர்த்தகி’ என்ற பட்டத்தை வழங்கி சிறப்பித்தார்.
* 1980 ஆம் ஆண்டு இவரது கலை வாழ்க்கையின் பங்களிப்புகளுக்காகத் தமிழக அரசு இவருக்குக் கலைமாமணி விருது வழங்கி கௌரவித்தது.

## பெயர் மாற்றம்
கிட்டத்தட்ட 40 ஆண்டுகள் நடன வாழ்க்கையில் ஈடுபட்ட சுவர்ணமுகி, 1988 ஆண்டு சைதாப்பேட்டை ஏஜி சபையில் ஞானஸ்நானம் பெற்று கிறிஸ்துவ மதத்தைத் தழுவினார்.  'வொரோனிகா சுவர்ணமுகி' என்று தன் பெயரை மாற்றம் செய்து கொண்ட இவர் 1991 ஆண்டுக்குப் பிறகு எந்த மேடையிலும் ஆடவில்லை. தொழு நோயாளிகள் மற்றும் ஏழை எளிய மக்களுக்கு உதவுவது என்று மக்கள் பணி செய்து வருகிறார்.

## மேற்கோள்கள்

பகுப்பு:பரதநாட்டியக் கலைஞர்கள்
பகுப்பு:வாழும் மக்கள்
நயாகட்

**நயாகட்** (*Nayagarh*), இந்தியாவின் ஒடிசா மாநிலத்தில் உள்ள நயாகட மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது  மாநிலத் தலைநகரானபுவனேசுவரத்திற்கு   தென்மேற்கே 83.4 கிலோ மீட்டர் தொலைவில் உள்ளது. இந்நகரம் பூரி மக்களவைத் தொகுதிக்குட்பட்டது. இது கடல்மட்டத்திற்கு 178 மீட்டர் (584 அடி) உயரத்தில் உள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  13 வார்டுகளும்,  குடியிருப்புகளும் கொண்ட  நகரத்தின்  மக்கள் தொகை 17,030   ஆகும். அதில் 9,000 ஆண்கள் மற்றும்  8,030 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 8.88 %  வீதம் உள்ளனர்.  பாலின விகிதம் 1000 ஆண்களுக்கு  979 பெண்கள் வீதம் உள்ளனர். சராசரி எழுத்தறிவு 93.33 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  9.20 % மற்றும்  1.22 % வீதம்  உள்ளனர். இந்நகரத்தில் இந்து சமயத்தினர் 98.16%, இசுலாமியர் 1.17%, கிறித்தவர்கள் 0.28% மற்றும் பிற சமயத்தினர்  0.39% வீதம்  உள்ளனர்.
## போக்குவரத்து
### தொடருந்து நிலையம்
இரண்டு நடைமேடைகள் கொண்ட நயாகட் தொடருந்து நிலையத்திலிருந்துதாசபல்லா, புவனேசுவரம், புரி, பத்ரக் ஆகிய நகரங்களுக்கு தொடருந்துகள் செல்கிறது.

## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:நயாகட் மாவட்டம்
வித்தகன்

**வித்தகன்** (*Vithagan)* 2011 ஆம் ஆண்டு ஆர். பார்த்திபன் இயக்கி நடித்த தமிழ் மொழி அதிரடித் திரைப்படமாகும், இதில் பார்த்திபனுடன் பூர்ணா இணைந்து நடித்தார். 2008-ஆம் ஆண்டில் தொடங்கிய இந்தப் படம், 2011 நவம்பர் 18 இல் வெளியிடப்பட்டது. பார்த்திபனின் 50-ஆம் படமான இந்தப் படத்தில், அவர் புத்திசாலியாகவும், துணிச்சலாகவும் இருக்கும் ஒரு காவல்துறை அதிகாரியாக நடித்துள்ளார்.

## கதைச் சுருக்கம்
ரௌத்திரன் (ஆர். பார்த்திபன்) ஒரு நேர்மையான காவல் அதிகாரி, இவர் சமூகத்தின் மோசடிகளை மட்டுமல்லாமல், குண்டர்களுடன் கைகோர்த்துக் கொண்டிருக்கும் அவரது மூத்த அதிகாரிகளையும் எதிர்த்துப் போராடுகிறார். இதற்காக, இவர் சட்டத்தைத் தனது கைகளில் எடுத்து, காவல்துறைக் கோப்புகளில் தேடப்படும் குற்றவாளிகளை, கவனமாக திட்டமிடப்பட்ட  நடவடிக்கைகளின் வழியாகக் கொலை செய்யும் முயற்சியில் ஈடுபடுகிறார்.

## நடிகர்கள்

## தயாரிப்பு
பார்த்திபனது கடைசி முயற்சியான பச்சக் குதிரை வணிக ரீதியாக வெற்றி பெறாத இரண்டு ஆண்டுகளுக்குப் பிறகு, பார்த்திபன் அடுத்த இயக்கத்தை 2008 இல் *வித்தகன்* என்ற தலைப்பிலான திரைப்படத்திற்காகத் தொடங்கி, அத்திரைப்படத்தில் முக்கியக் கதாபாத்திரத்திலும் நடித்தார். இக்கதாபாத்திரம் ஒரு புத்திசாலியான, தந்திரமான காவல் துறை துணை ஆணையரைச் சித்தரிக்கும் கதாபாத்திரம் ஆகும். மேலும், இத்திரைப்படத்தில் இரண்டு வித்தியாசமான தோற்றங்களில் நடிப்பதாகவும் இவர் கூறினார். கதாநாயகியாக மெர்சி என்ற கிறித்தவப் பெண்ணாக பூர்ணா நடிக்கத் தேர்ந்தெடுக்கப்பட்டார். கடைசியாக *[[பையா (திரைப்படம்)|பையா]]* படத்தில் நடித்த இந்தி நடிகர் மிலிந்த் சோமன் வில்லன் கதபாத்திரத்திற்காக உறுதி செய்யப்பட்டார். அக்டோபர் 2010 இல், இயக்குநர்-தயாரிப்பாளர் கௌதம் வாசுதேவ் மேனன் மிலிந்த் சோமனுக்கு குரல் கொடுப்பார் என்று செய்திகள் கூறின. பார்த்திபனின் மகன் ராதாகிருஷ்ணன் (ராக்கி) ஒரு பாடல் காட்சியின் போது ஒரு நிமிட சிறப்பு வேடத்தில் தோன்றுவார். வடிவேலு இந்தப் படத்தில் நகைச்சுவை வேடத்தில் நடிக்க பரிசீலிக்கப்பட்டதாகக் கூறப்படுகிறது, ஆனால், அது இறுதியில் நிறைவேறவில்லை. ஜோஷுவா ஸ்ரீதர் இசையமைக்க ஒப்பந்தம் செய்யப்பட்ட நிலையில், எம். எஸ். பிரபு ஒளிப்பதிவாளராகவும், நளினி ஸ்ரீராம் ஆடை வடிவமைப்பாளராகவும் ஒப்பந்தம் செய்யப்பட்டனர். சென்னையில் உள்ள 18 மாடி கட்டிடத்தில் ஒரு பங்களா செட் கட்டப்பட்டது, அதே போல இறுதி சண்டைக் காட்சியைப் படமாக்க வேண்டிய சிறு விமானம் இறங்கு தளம் கட்டப்பட்டது. படத்தின் சில பகுதிகள் வியன்னா, ஆஸ்திரியா மற்றும் செக் குடியரசில் படமாக்கப்பட்டன.

## ஒலிப்பதிவு
பாடல்களுக்கு ஜோஷுவா ஸ்ரீதர் இசையமைத்துள்ளார்.  பார்த்திபன் அனைத்து பாடல்களையும் எழுதியுள்ளார் .

## மேற்கோள்கள்

## வெளி இணைப்புகள்

* வித்தகன் திரைப்பட விமர்சனம்
* 

பகுப்பு:2011 திரைப்படங்கள்
பகுப்பு:பார்த்திபன் நடித்த திரைப்படங்கள்
சோனா வலிகான்

**சோனா வலிகான்** (*Sona Valikhan*) ஓர் அஜர்பைஜான் சோவியத் கண் மருத்துவர் ஆவார். மருத்துவ அறிவியல் மருத்துவர், பேராசிரியர் என செயல்பட்டதோடு, அஜர்பைஜான் எஸ்.எஸ்.ஆர் இன் கௌரவ விஞ்ஞானியாக 1942 ஆண்டு இருந்து வந்தார். மேலும் மருத்துவ பட்டம் பெற்ற முதல் அஜர்பைஜான் பெண்மணி ஆவார். அஜர்பைஜான் கண் மருத்துவத்தின் வளர்ச்சியில் இவர் முக்கியப் பங்கு வகித்தார். 

## வாழ்க்கை வரலாறு
சோனா வலிகான் 1883 ஆம் ஆண்டு ஜூன் 19 ஆம் தேதி கார்கிவ் நகரில் ஒரு மருத்துவர் குடும்பத்தில் பிறந்தார். இவர் தனது இடைநிலைக் கல்வியை கார்கிவ் நகரில் பெற்றார்.

1900 ஆம் ஆண்டில் சோனா வலிகான் சுவிட்சர்லாந்திற்குச் சென்றார். இங்கு இவர் லொசேன் பல்கலைக்கழகத்தில் ஓராண்டு படித்தார். 1908 ஆம் ஆண்டில், செயிண்ட் பீட்டர்ஸ்பர்க்கில் உள்ள மகளிர் மருத்துவ நிறுவனத்தில் பட்டம் பெற்ற பிறகு வலிகான் தனது கல்வியை முடித்தார். இதனால், இவர் உயர்கல்வி பெற்ற முதல் அஜர்பைஜான் பெண்களில் ஒருவராகவும், மருத்துவப் பட்டம் பெற்ற முதல் அஜர்பைஜான் பெண்மணியாகவும் ஆனார்.  பட்டம் பெற்ற பிறகு, இவர் கார்கோவ் பல்கலைக்கழகத்தின் மருத்துவ பீடத்தில் பணியாற்றினார்.

1939 ஆம் ஆண்டு வரை, வலிகான் அஜர்பைஜான் மருத்துவ நிறுவனத்தின் கண் நோய்கள் துறையில் உதவியாளர், இணைப் பேராசிரியர் மற்றும் பேராசிரியராகப் பணியாற்றினார். 1931 ஆம் ஆண்டில், இவர் "எண்டோஃப்தால்மிடிஸின் நோயியல் உடற்கூறியல்" என்ற கட்டுரையை வெளியிட்டார். இது நோபல் பரிசுக் குழுவால் மதிப்பிடப்பட்டது.1941 ஆம் ஆண்டில், கண் மருத்துவத்தின் வளர்ச்சியிலும், டிராக்கோமாவுக்கு எதிரான போராட்டத்திலும் சிறந்த சாதனைகளுக்கான குழு வலிகானுக்கு மருத்துவத்திற்கான நோபல் பரிசை வழங்கியது. ஆனால் இரண்டாம் உலகப் போர் தொடங்கியதால், வருடாந்திர நோபல் பரிசு இடைநிறுத்தப்பட்டது.

1939 முதல் 1971 வரை, ஏ. அலியேவின் பெயரிடப்பட்ட மருத்துவர்களுக்கான அஜர்பைஜான் மாநில மேம்பட்ட பயிற்சி நிறுவனத்தின் கண் நோய்கள் துறையின் தலைவராக இருந்து வந்தார். 1945 மற்றும் 1950 க்கு இடையில், வலிகான் அஜர்பைஜான் எஸ்.எஸ்.ஆர் இன் கண் மருத்துவர்கள் சங்கத்தின் தலைவராக இருந்தார். 1942 இல், இவருக்கு அஜர்பைஜான் எஸ்.எஸ்.ஆர் இன் கௌரவ விஞ்ஞானி என்ற பட்டம் வழங்கப்பட்டது.

1946 முதல் 1960 வரை வலிகான் அஜர்பைஜான் கண் மருத்துவ ஆராய்ச்சி நிறுவனத்தின் துணை இயக்குநராக இருந்து வந்தார். வலிகான் இரண்டு தனிக்கட்டுரைகள் உட்பட 60 க்கும் மேற்பட்ட அறிவியல் படைப்புகளை எழுதியுள்ளார். இவரது படைப்புகள் முக்கியமாக டிராக்கோமா, கிளௌகோமா, கண் பாதிப்பு மற்றும் தொழுநோய், சிபிலிஸ், காசநோய் மற்றும் பல்வேறு கட்டிகளின் விளைவாக சேதமடைந்த கண்ணில் ஏற்படும் உருவ மாற்றங்கள் ஆகியவற்றிற்கு அர்ப்பணிக்கப்பட்டன.

வலிகான் தனது வாழ்க்கையின் பெரும்பகுதியை கண் மருத்துவர்களுக்கு பயிற்சி அளிப்பதற்காக அர்ப்பணித்தார். இவரது தலைமையின் கீழ், மூன்று பேர் அறிவியல் முனைவர் பட்டத்தையும், மற்ற 18 பேர் அறிவியல் பட்டத்திற்கான வேட்பாளரையும் பாதுகாத்தனர். இவர் ஆலோசனை, அறிவியல் மற்றும் கற்பித்தல் பணிகளை மேற்கொண்டார், மேலும் சமூக நடவடிக்கைகளில் ஈடுபட்டார். வலிகானுக்கு உத்தரவுகளும் பதக்கங்களும் வழங்கப்பட்டன. வலிகான் ஏப்ரல் 4, 1982 அன்று இறந்தார். 1971 முதல் 1982 வரை வலிகான் வாழ்ந்த பாகுவில் (20 ஹுசைன் ஜாவிட் அவென்யூ) உள்ள வீட்டின் சுவரில், இவரது அடிப்படை நிவாரணத்துடன் ஒரு நினைவுப் பலகை உள்ளது.

## மேற்கோள்கள்

பகுப்பு:1883 பிறப்புகள்
பகுப்பு:1982 இறப்புகள்

பகுப்பு:கட்டுரை பெயர்வெளி பகுப்புகள்
பகுப்பு:மறைக்கப்பட்ட பகுப்புகள்
பகுப்பு:நாடு வாரியாக மருத்துவர்கள்
பகுப்பு:உருசிய மருத்துவர்கள்
உயர்-வெப்பநிலை ஆக்சிசனேற்றம்

**உயர்-வெப்பநிலை ஆக்சிசனேற்றம்** (*High-temperature oxidation*) என்பது ஓர் உலோகப் பொருளும் வளிமண்டல ஆக்சிசனும் சேர்ந்து செதில் உருவாக்கும் ஆக்சிசனேற்ற செயல்முறையைக் குறிக்கிறது. இவ்வினை உயர்ந்த வெப்பநிலையில் துருப்பிடிப்பை உருவாக்குகிறது.

உயர்-வெப்பநிலை ஆக்சிசனேற்றம் என்பது ஒரு வகையான உயர்-வெப்பநிலை அரிப்பு ஆகும். உயர்-வெப்பநிலை அரிப்பில் உயர்-வெப்பநிலை சல்பைடேற்றமும் கார்பனேற்றமும் நிகழ்வதைக் குறிக்கும்.   உயர்-வெப்பநிலை ஆக்சிசனேற்றமு பிற அரிப்பு வகைகளும்  பொதுவாக பரவல் மற்றும் எதிர்வினை செயல்முறைகளைக் மாதிரிப் படிவமாக்க தீல்-குரோவ் மாதிரியைப் பயன்படுத்தி மாதிரியாக்கப்படுகின்றன.

## உயர்-வெப்பநிலை ஆக்சிசனேற்றத்தின் பொறிமுறை

உயர் வெப்பநிலை ஆக்சிசனேற்றம் பொதுவாக ஆக்சிசன் (O2) மற்றும் ஓர் உலோகம் (M) இடையேயான பின்வரும் வேதியியல் வினை மூலம் நிகழ்கிறது.

:nM + 1/2kO2 = MnOk

வாக்னரின் ஆக்சிசனேற்றக் கோட்பாட்டின் படி, ஆக்சிசனேற்ற விகிதமானது, ஆக்சைடுகளின் பகுதி அயனியாக்கம்,  ஆக்சைடுகளின் மின்னணு கடத்துத்திறன், ஆக்சைடில் உள்ள ஆக்சிசன் அல்லது உலோகத்தின் வேதியியல் திறனைச் சார்ந்திருப்பதன் மூலம் கட்டுப்படுத்தப்படுகிறது.

## மேற்கோள்கள்




பகுப்பு:வேதியியல்
பகுப்பு:ஆக்சிசனேற்ற-ஒடுக்கம்
சிர்க்கோனியம் சிலிக்கான் சல்பைடு

**சிர்க்கோனியம் சிலிக்கான் சல்பைடு** (*Zirconium silicon sulfide*) என்பது ZrSiS என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியம், சிலிக்கான் மற்றும் கந்தகம் ஆகியவற்றின் படிக அடுக்கு திராக்கு அரை-உலோக கலவை ஆகும். இதன் படிகங்கள் S-Zr-Si-Zr-S வரிசையில் ஒவ்வொரு தனிமத்தின் ஐந்து ஒற்றை-அணு அடுக்குகளின் தளங்களிலிருந்து தயாரிக்கப்படுகின்றன. ஒற்றை தனிமத் தளங்கள் வான் டெர் வால்சு விசைகளால் அவற்றின் அண்டை தளங்களுடன் இணைக்கப்பட்டுள்ளன. 

அரை-திராக்கு பெர்மியன்கள் முதலில் சிர்க்கோனியம் சிலிக்கான் சல்பைடுக்கு உள்ளே காணப்பட்டன என்பது கண்டுபிடிக்கப்பட்டது.

## மேற்கோள்கள்

பகுப்பு:சிர்க்கோனியம் சேர்மங்கள்
பகுப்பு:சிலிக்கான் சேர்மங்கள்
பகுப்பு:சல்பைடுகள்
பகுப்பு:பொருள் அறிவியல்
தில்சாத்து ஊசைன்

**தில்சாத்து ஊசைன்** (*Dilshad Hussain*) இந்தியாவின் உத்தரபிரதேச மாநிலத்தைச் சேர்ந்த ஒரு  கைவினைஞர் ஆவார். 2023 ஆம் ஆண்டில் இவருக்கு பத்மசிறீ விருது வழங்கப்பட்டது. 2022 ஆம் ஆண்டு  ஆகத்து மாதத்தில் நடைபெற்ற ஜி-7 உச்சிமாநாட்டின் போது, ​​நரேந்திர மோடி செருமனி அதிபருக்கு தில்சாத்து ஊசைன் செய்த ஒரு கலசத்தை பரிசாக வழங்கினார்.

## ஆரம்ப வாழ்க்கை
தில்சாத்து ஊசைன் மொராதாபாத்தில் பிறந்தார். தனது மகன்கள் மற்றும் மருமகள்களுடன் கைத் வாலி பள்ளிவாசல் பகுதியில் வசிக்கிறார். இவரது இரண்டு மருமகள்கள் உத்தரபிரதேச ஆளுநரின் கைகளால் மாநில விருதுகளை வென்றுள்ளனர்.
 
## மேற்கோள்கள்

பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
பகுப்பு:உத்தரப் பிரதேச நபர்கள்
பகுப்பு:இந்தியக் கலைஞர்கள்
உஷா மல்கோத்ரா

**உஷா மல்கோத்ரா** (*Usha Malhotra*)(பிறப்பு ஆகத்து 6,1933) என்பவர் ஓர் இந்திய அரசியல்வாதியும் இந்திய நாடாளுமன்றத்தின் மேலவையான மாநிலங்களவையின் மேனாள் உறுப்பினர் ஆவார். இவர் இந்திய நாடாளுமன்றத்தின் மாநிலங்களவைவில் இந்திய தேசிய காங்கிரசு உறுப்பினராக இமாச்சலப் பிரதேசத்தை பிரதிநிதித்துவப்படுத்தி 1980 முதல் 1986 வரை உறுப்பினராக இருந்தார்.

## மேற்கோள்கள்

பகுப்பு:1933 பிறப்புகள்
பகுப்பு:இமாச்சலப் பிரதேச நபர்கள்
பகுப்பு:மாநிலங்களவை உறுப்பினர்கள்
சர்தார் குர்சரண் சிங்

**சர்தார் குர்சரண் சிங்** (*Sardar Gurcharan Singh*) இந்தியாவைச் சேர்ந்த ஒரு குயவர் ஆவார்.  

சப்பானில் இவர் கல்வி கற்றார். இரண்டு வருடங்களுக்குப் பிறகு இந்தியா திரும்பிய பின்னர் இவரது புரவலராக இருந்தவர் பூந்தி சமத்தானத்தின் மகாராவ் ராசா ஆவார்.  1952 ஆம் ஆண்டில் தில்லியில் தனது சூளையை அமைத்தார். இந்தியப் பீங்கான் கலையின் வளர்ச்சியில் இவர் ஆற்றிய சேவைகளுக்காக பத்மசிறீ விருதைப் பெற்றார். 

இந்தக் கலையை மேலும் மேம்படுத்துவதற்காக 1991 ஆம் ஆண்டில் தில்லி புளூ மட்பாண்ட அறைக்கட்டளையை நிறுவினார்.  

"தாமரை மற்றும் அன்னம்" என்ற ஆவணப்படம் இவரது வாழ்க்கையைப் பற்றி பேசியது. நிர்மல் சந்தர் தயாரித்து தர்மசாலா பன்னாட்டு  திரைப்பட விழாவில் திரையிடப்பட்டது.  

சர்தார் குர்சரண் சிங் 1995 ஆம் ஆண்டு தனது 99 வயதில் இறந்தார்.. 

## மேற்கோள்கள்

பகுப்பு:1995 இறப்புகள்
பகுப்பு:பத்மசிறீ விருது பெற்றவர்கள்
பகுப்பு:இந்தியக் கலைஞர்கள்
திரு இதயப் பெண்கள் மேல்நிலைப் பள்ளி, தஞ்சாவூர்

**திரு இதயப் பெண்கள் மேல்நிலைப்பள்ளி, தஞ்சாவூர்** (Sacred Heart Girls Higher Secondary School) என்பது இந்தியாவின் தமிழ்நாட்டின் தஞ்சாவூரில் உள்ள பெண்களுக்கான மேல்நிலைப் பள்ளி ஆகும். இந்தப் பள்ளியின் நிர்வாகம் பிரான்சிசுகன் மேரி சேவை அமைப்பின் கீழ் உள்ளது. இந்த நிறுவனத்தில் மழலையர் பள்ளி, தொடக்கப்பள்ளி, உயர்நிலைப்பள்ளி மற்றும் மேல்நிலைப்பள்ளிகளும் உள்ளன. இந்த நிறுவனம் மழலையர் பள்ளி, தொடக்கப்பள்ளிகளுக்கு மட்டுமே இருபாலர் கல்வியினைக் கற்பிப்பை வழங்குகிறது. உயர்நிலைப் பள்ளி, மேல்நிலைப் பள்ளி ஆகியவை மகளிருக்கானவை. தமிழ், ஆங்கில வழியில் பாடங்கள் கற்பிக்கப்படுகின்றன.

தமிழ்நாடு மாநிலக் கல்வித் திட்ட விதிகளின் கீழ் அங்கீகரிக்கப்பட்ட திரு இருதயப் பெண்கள் மேல்நிலைப் பள்ளி, தஞ்சாவூர் உரோமன் கத்தோலிக்க மறைமாவட்டத்தில் உள்ள பிரான்சிசுகன் மேரி சேவையமைப்பின் வழிகாட்டுதலின் கீழ் செயல்படும் ஒரு சிறுபான்மை நிறுவனமாகும். சாதி, மதம், வேறுப்பாடுகளைப் பொருட்படுத்தாமல் ஏழைகள் மற்றும் நோய்வாய்ப்பட்டவர்கள், சமூக ரீதியாக பின்தங்கியவர்கள் மற்றும் தேவைப்படும் மாணவர்களுக்கு கல்விச் சேவை செய்வதை நோக்கமாகக் கொண்டு 1937-ஆம் ஆண்டில் இந்த பள்ளி நிறுவப்பட்டது.

'சத்தியத்திற்கும் அறக்கட்டளைக்கும் தலைவணங்குகிறது' என்பது பள்ளியின் குறிக்கோள். 



## மேற்கோள்கள்

பகுப்பு:தமிழ்நாட்டில் உள்ள மேல்நிலைப் பள்ளிகள்
பகுப்பு:Pages using gadget WikiMiniAtlas
சைலா இராணி இராவத்

**சைலா இராணி இராவத்** (*Shaila Rani Rawat*) (7 சனவரி 1956-9 சூலை 2024) என்பவர் உத்தராகண்டம் மாநிலத்தைச் சேர்ந்த இந்திய அரசியல்வாதி ஆவார். இவர் கேதார்நாத் சட்டமன்ற உறுப்பினராக உத்தாராகண்ட மாநில சட்டப் பேரவையில் பணியாற்றினார். இவர் 2012ஆம் ஆண்டு நடைபெற்ற உத்தாராகண்ட மாநிலத் தேர்தலில் கேதார்நாத் சட்டமன்றத் தொகுதியிலிருந்து தேர்ந்தெடுக்கப்பட்டார். உத்தாராகண்டு அரசியல் நெருக்கடிக்குப் பிறகு பாரதிய ஜனதா கட்சியில் சேர்ந்த இவர், இந்திய தேசிய காங்கிரசு உறுப்பினராக இருந்தார்.

சைலா இராணி இராவத் 2022 உத்தாராகண்ட சட்டப்பேரவைத் தேர்தலில் பாரதிய ஜனதா கட்சியின் வேட்பாளராகப் போட்டியிட்டு உத்தாராகண்ட சட்டமன்ற உறுப்பினராகத் தேர்ந்தெடுக்கப்பட்டார். மேலும் இந்திய தேசிய காங்கிரசின் மனோஜ் இராவத்தை 9329 வாக்குகள் வித்தியாசத்தில் தோற்கடித்தார்.

சைலா தனது 68வது வயதில் சூலை 9,2024 அன்று உத்தாராகண்ட மாநிலத்தின் தேராதூனில் முதுகெலும்பு காயம் காரணமாக இறந்தார்.

## மேற்கோள்கள்

பகுப்பு:உத்தராகண்டு சட்டமன்ற பெண் உறுப்பினர்கள்
பகுப்பு:2024 இறப்புகள்
பகுப்பு:1956 பிறப்புகள்